wickkiey/tamil-wikipedia-markdown huggingface dataset:
# பத்மினி


**பத்மினி** (சூன் 12, 1932 - செப்டம்பர் 24, 2006) பிரபல இந்திய நடிகை ஆவார். தமிழ், தெலுங்கு, மலையாளம், கன்னடம், இந்தி ஆகிய மொழிப்படங்களில் நடித்தும் நாட்டியமாடியும் புகழ் பெற்றவர். *நாட்டியப் பேரொளி* எனப் பெயர் எடுத்தவர்.  

## வாழ்க்கைக் குறிப்பு
திருவனந்தபுரத்தில் பூஜாப்புர பகுதியில் பிறந்த பத்மினியின் பெற்றோர் தங்கப்பன், சரஸ்வதி ஆவர். இவரது மூத்த சகோதரி லலிதா, இளையவர் ராகினி இருவரும் புகழ்பெற்ற நாட்டிய நடிகைகள். இவர்கள் **திருவாங்கூர் சகோதரிகள்** என அழைக்கப்பட்டனர். இவர்களது பெரிய தாயாரின் கலை ஆர்வமே இவர்களை நடனத்தில் ஈடுபடச் செய்தது. பெரிய தாயாருக்கு மலாயாவில் இரப்பர் தோட்டங்கள் இருந்தன. திருவாங்கூரில் பல தொழில் நிறுவனங்களில் இயக்குநராக இருந்தவர். மற்றொரு பெரிய தாயார் திருவாங்கூர் மகாராணியின் சகோதரரின் மனைவி. ஆனாலும், இவர்கள் நடனமாடி வெளிவந்த முதல் திரைப்படம் கன்னிகா (1947) என்பதாகும். இப்படத்தில் சிவமோகினி வேடத்தில் நடனமாடினார். பின்னர் வேதாள உலகம் படத்தில் நடனமாடினார். என். எஸ். கிருஷ்ணன் தயாரித்த மணமகள் என்ற படத்தில் நடித்தார். இவை தவிர சிலோன் தியேட்டர்சின் *கபாடி அரட்சகாயா* என்ற சிங்களப் படத்திலும் நடனமாடினார்கள். தமிழில் சிவாஜி கணேசன், எம். ஜி. இராமச்சந்திரன், ஜெமினி கணேசன் என அனைத்து முன்னணி நடிகர்களுடனும் இவர் நடித்திருக்கிறார். பத்மினி 250 படங்களுக்கு மேல் நடித்தார். சிவாஜியுடன் 59 படங்களில் நடித்துள்ளார்.  
*தில்லானா மோகனாம்பாள்*, இவரின் நடிப்புக்காக பெரிதும் பாராட்டப்பட்ட திரைப்படம் ஆகும். இத்திரைப்படத்தில் *சிக்கல் சண்முகமாக* சிவாஜி கணேசனும், *மோகனாங்கியாக* பத்மினியும் நடித்தனர். *வஞ்சிக்கோட்டை வாலிபனில்* பத்மினிக்கும், வைஜயந்திமாலாவிற்கும் நடக்கும் நாட்டியப் போட்டி புகழ் பெற்றதாகும்.  

## விருதுகள்
- சிறந்த நடிகை விருது (Film Fans Association in 1954, 1959, 1961 and 1966)
- கலைமாமணி விருது (தமிழ் நாடு அரசு, 1958)
- சிறந்த பரதநாட்டிய கலைஞர் விருது - மாஸ்கோ இளைஞர் விழா 1957.
- பிலிம் ஃபேர் விருது (1985).
- சோவியத் ஒன்றியம் அஞ்சல் தலை வெளியிட்டு கௌரவித்தது.

## இறப்பு
பத்மினி, 2006 செப்டம்பர் 24 ஞாயிறு இரவு மாரடைப்பால் சென்னையில் காலமானார்.  

## நடித்த திரைப்படங்கள்
- வாழ்க்கை (1949)
- பவளக்கொடி (1949)
- சந்திரிகா (1950)
- காஞ்சனா (1952)
- பொன்னி (1953)
- தூக்குத் தூக்கி (1954)
- எல்லாம் இன்பமயம் (1955)
- ராஜா ராணி (1956)
- உத்தம புத்திரன் (1958)
- சம்பூரண இராமாயணம் (1958)
- ராஜா தேசிங்கு (1960)
- ஸ்ரீ வள்ளி (1961)
- அந்தமான் கைதி
- அமரதீபம்
- அரசிளங்குமரி
- அன்பு (1953)
- ஆசை மகன்
- இரு துருவம்
- இரு மலர்கள்
- இல்லற ஜோதி
- எதிர்காலம்
- எதிர்பாராதது
- ஏழை படும் பாடு
- கண் கண்ட தெய்வம்
- கண்ணின் மணிகள்
- கல்யாணம் பண்ணியும் பிரம்மச்சாரி
- கன்னியின் காதலி
- காட்டு ரோஜா
- காவேரி
- குருதட்சணை
- குலமா குணமா
- கோடீஸ்வரன்
- சம்பூர்ண ராமாயணம்
- சிங்காரி
- சித்தி
- செந்தாமரை
- சொர்க்க வாசல்
- தங்கப்பதுமை
- திருமகள்
- திருமால் பெருமை
- திருவருட்செல்வர்
- தில்லானா மோகனாம்பாள்
- தெய்வப்பிறவி
- நாட்டிய ராணி
- நான் வணங்கும் தெய்வம்
- பக்த மார்க்கண்டேயா
- பணம்
- பாலாடை
- புனர்ஜென்மம்
- பெண் தெய்வம்
- மங்கையர்க்கரசி
- மணமகள்
- மதுரை வீரன் (1956)
- மரகதம்
- மல்லிகா
- மாங்கல்ய பாக்கியம்
- மாயாவதி
- மீண்ட சொர்க்கம்
- ராணி சம்யுக்தா
- ராஜ ராஜன்
- வஞ்சிக்கோட்டை வாலிபன்
- வியட்நாம் வீடு
- விளையாட்டுப் பிள்ளை
- வீரபாண்டிய கட்டபொம்மன்
# இன்கா நாகரிகம்


**இன்கா நாகரிகம்** தென்னமெரிக்காவில் நிலவிய குறிப்பிடத்தக்க நாகரிகமாகும். வீழ்ச்சியடைந்த போது உலகின் மிகப் பெரிய பேரரசுகளில் ஒன்றாக இன்கா பேரரசு விளங்கியமை குறிப்பிடத்தக்கதாகும். பெருவின் உயர்நிலப்பகுதிகளில் கி. பி. 1200 ஆம் ஆண்டளவில் இது தோன்றியது. 1938 முதல் 1533 வரையான காலப்பகுதியில் போர்கள் மூலமும் சமாதான வழிமுறைகளாலும் மேற்குத் தென்னமெரிக்காவின் பெரும்பகுதியை, குறிப்பாக இன்றைய ஈக்குவடோர், பெரு, பொலிவியா, ஆர்ஜென்டீனா போன்றவற்றை உள்ளடக்கி இன்காப் பேரரசாக வளர்ந்தது.1533 இல் Atahualpa என்ற கடைசி இன்காப் பேரரசர் கொலை செய்யப்பட்டதோடு ஸ்பானிய ஆட்சி தொடங்கியது. 1572 இல் கடைசி இன்கா ஆட்சியாளரும் கொல்லப்படதோடு இன்கா அரசு முழுமையாக இல்லாதொழிந்தது.  

## மதம்
சூரியனே இன்காக்களின் முதன்மையான கடவுள். இன்கா இனத்தவர் போருக்கு முன்னும் பின்னும் குறிப்பிட்ட சில கடவுளருக்கு படையல் கொடுப்பதை வழக்கமாகக் கொண்டிருந்தனர். மேலும் இவர்கள் கடவுளுக்கு பலி கொடுக்கும் வழக்கத்தையும் கொண்டிருந்தனர்.  

## வேளாண்மை
இன்கா மக்கள் வேளாண்மைக்கு ஒவ்வாத மலைப்பாங்கான பகுதிகளில் வாழ்ந்தனர். இச்சிக்கலைத் தீர்க்க அவர்கள் பயிர் செய்வதற்கேற்ப மலைச்சரிவினை வெட்டிப் பயிர் செய்தனர். அவர்கள் நீர்ப்பாசன வசதிகளையும் செய்திருந்தனர். சோளம், உருளைக்கிழங்கு, பருத்தி, தக்காளி முதலியவற்றைப் பயிர் செய்தனர். இன்காக்களுடைய முதன்மையான உணவு உருளைக்கிழங்கு ஆகும். இன்கா நாகரிகமே உருளைக்கிழங்கை பயிர்செய்த முதல் நாகரிகம்.  

## ஆயுதங்களும் போர்முறையும்
இன்காக்கள் ஆயுதங்களைப் பயன்படுத்தினர். அவர்கள் மற்ற நாகரிகங்களுடன் போரிலும் ஈடுபட்டனர். அக்காலகட்டத்தில் அப்பகுதியில் இன்காப் படையே மிகவும் வலிமையனதாக இருந்தது. ஏனெனில் அவர்களால் எந்த ஒரு உழவனையோ அல்லது குடிமகனையோ போர் வீரனாக மாற்ற முடிந்தது. எவ்வாறெனில் ஒவ்வொரு குடிமகனும் குறைந்தது ஒரு போரிலாவது பங்கேற்றிருக்க வேண்டுமென்ற ஒரு விதி இருந்தது.  

இன்காக்கள் போருக்குச் செல்லும் போது முரசு கொட்டி கொம்பூதிச் சென்றனர். தலை, மார்புப் பகுதிகளுக்கு கவசங்களைப் பயன்படுத்தினர். கோடாரிகள், ஈட்டிகள், இரம்பம் போன்ற மரத்தாலான ஆயுதங்களையும் பயன்படுத்தினர். இன்காக்களின் சிறந்த சாலையமைப்பு போர்வீரர்கள் விரைவாக நகர்வதற்கு உதவியது. மேலும் ஒரு நாளில் செல்லக்கூடிய தொலைவில் நிறைய தங்குமிடங்கள் ஏற்படுத்தப்பட்டிருந்தன. நல்ல சாலைகளின் காரணமாக செய்தி கொண்டு செல்வோரும் விரைவாகச் சென்று வேகமான தகவல் தொடர்பு இருந்தது. சேவகர்கள் ஓடிச்சென்று தகவலை அடுத்தவரிடம் தர அவர் சிறு தொலைவு ஓடி அவருக்கு அடுத்தவரிடம் சேர்ப்பார். இவ்வாறு தகவல் சென்று சேர்க்கப்பட்டது. ஒரு நாளில் 240 கி.மீ வரை தகவல் கொண்டு செல்லப்பட்டது.
# பூனைக் குடும்பம்



**பூனைக் குடும்பம்** என்பது புலி, பூனை, சிங்கம், வேங்கை, மலையரிமா, காட்டுப் பூனை உள்ளிட்ட சுமார் 37 பூனை வகைகளைக் கொண்ட ஒரு விலங்குக் குடும்பம் ஆகும். உயிரியலில் இப்பிரிவை *Felidae* என்று அழைப்பர். பூனைக் குடும்பத்தில் மிகவும் பெரிய விலங்கு புலியாகும்..  

## பண்புகள்
பூனைக் குடும்பத்தைச் சேர்ந்த விலங்குகள் அனைத்தும் ஊனுண்ணிகள் ஆகும். சிங்கத்தைத் தவிர மற்ற அனைத்து இனங்களும் தனித்தே வாழ்கின்றன. இவை நன்கு கூர்மையான இரவு நேரப் பார்வைத்திறன் கொண்டவை. தனது வல்லுகிர்களை (வன்மையான நகங்களை) இவற்றால் தேவையான போது உள்ளிழுத்துக் கொள்ள இயலும்.
# ஈழத்து வன்னியர்


ஆரியச்சக்கரவர்த்திகளின் யாழ்ப்பாண அரசுக் காலத்துக்கு முன்னரே தமிழ் நாட்டிலிருந்து வன்னியர்கள் இலங்கைக்கு வந்தமை பற்றிய குறிப்புகள் யாழ்ப்பாண வரலாற்று நூல்களிலும், கோணேசர் கல்வெட்டு என்னும் நூலிலும் காணப்படுகின்றன. வையாபாடலிலே வன்னியர் குடியேற்றம் பற்றி விரிவாகப் பேசப்படுகின்றது. இவ்வாறு வந்த வன்னியர்களின் பரம்பரையினர், ஈழத்து வரலாற்றிலே, சிறப்பாக ஈழத்தமிழர் வரலாற்றிலே முக்கியமான பங்களிப்புகளைச் செய்துள்ளார்கள். இந்த **ஈழத்து வன்னியர்** பற்றியே இக்கட்டுரையில் எடுத்தாளப்படுகிறது. யாழ்ப்பாணக் குடாநாட்டுக்குத் தெற்கே இவர்களால் ஆளப்பட்டுவந்த தலைநிலப்பகுதி வன்னி என்னும் பெயராலேயே அழைக்கப்பட்டு வருகிறது.  

## இலங்கையில் வன்னியர் குடியேற்றம்

தன்னைப் பீடித்திருந்த நோயொன்றைத் தீர்ப்பதற்காக இலங்கையின் வடபகுதிக்குத் தமிழ் நாட்டிலிருந்து வந்த *மாருதப்பிரவை* என்னும் இளவரசி, நோய் தீர்ந்தபின், உக்கிர சிங்கசேனன் என்பவனை மணந்து இங்கேயே தங்கிவிட்டதாகவும், இன்று வன்னி என அழைக்கப்படும் அடங்காப்பற்றுப் பகுதியை ஆண்டுவந்த உக்கிரசேனனுக்கும், மாருதப்பிரவைக்கும் பிறந்த மகனின் திருமணத்துக்காக, மதுராபுரியில் இருந்து பெண் அழைத்துவந்தபோது அவளுடன் 60 வன்னியர்கள் வந்ததாகவும், வையாபாடல் கூறுகின்றது. அடங்காப்பற்றுக்கு அனுப்பப்பட்ட அவர்கள் அப்பகுதிக்குப் பொறுப்பாக நியமிக்கப்பட்டனர். இவர்கள் மேலும் பல வன்னியர்களை இலங்கைக்கு அழைத்து வந்ததாகவும் தெரிகிறது. இவர்களுள், முல்லைத்தீவில் குடியேறிய *முல்லைமாலாணன்*, *சிவலை மாலாணன்*, *சருகி மாலாணன்*, *வாட்சிங்கராட்சி* ஆகிய வன்னியர்களின் பெயர்கள் வையாபாடலில் தரப்பட்டுள்ளன.  

அடங்காப்பற்றிலே வாழ்ந்த பூர்வகுடிகளினால் ஏற்பட்டு வந்த தொல்லைகளின் காரணமாக, அவர்களை அடக்குவதற்காகவும், பல வன்னியர்கள் அங்கு வரவழைக்கப்பட்டார்கள். இவ்வாறு வந்தவர்களில், *கறுத்தவராயசிங்கம், தில்லி, திடவீரசிங்கன், குடைகாத்தான், முடிகாத்தான், வாகுதேவன், மாதேவன், இராசசிங்கன், இளஞ்சிங்கவாகு, சோதையன், அங்கசிங்கன், கட்டையர், காலிங்கராசன், சுபதிட்டன், கேப்பையினார், யாப்பையினார், ஊமைச்சியார், சோதிவீரன், சொக்கநாதன், இளஞ்சிங்கமாப்பாணன், நல்லதேவன், மாப்பாணதேவன், வீரவாகு, தானத்தார், வரிப்பத்தார்* ஆகிய 24 பேர் வையாபாடலில் குறிப்பிடப்பட்டுள்ளார்கள். இவர்களிற் சிலர் கணுக்கேணி, முல்லைத்தீவு, தனிக்கல்லு, கிழக்குமூலை, மேற்குமூலை ஆகிய இடங்களில் ஆட்சிசெலுத்திவந்த பல்வேறு பூர்வகுடிச் சாதியினரைத் தோற்கடித்து, அப்பகுதிகளைத் தாங்களே ஆண்டுவந்தனர். இவை தவிர, கச்சாய், பழை, கரைப்பற்று, கருவாட்டுக்கேணி, கட்டுக்குளம், போன்ற இடங்களிலும், பல வன்னியர் குடியேறியதாகத் தெரிகிறது. வேறு சிலர், திருகோணமலை, மட்டக்களப்பு மாவட்டப் பகுதிகளிலும் குடியேறினர். சிலர் யாழ்ப்பாணத்திலும் வாழ்ந்தனர்.
# சல்வார்-கமீஸ்


**சல்வார்-கமீஸ்** என்பது சல்வார், கமீஸ் என்னும் இரு பகுதிகளாலான பெண்கள் அணியும் தைக்கப்பட்ட ஒரு உடையாகும்.  

பாகிஸ்தான், இந்தியா, வங்காளதேசம் போன்ற தெற்காசியாவிலுள்ள பல நாடுகளைச் சேர்ந்த பெண்கள் விரும்பி அணியும் உடையாக இது உள்ளது.  

சல்வார் என்பது நீளமான ஒரு காற்சட்டை ஆகும். கமீஸ் என்பது முழந்தாள்களுக்குக் கீழ்வரை நீண்டிருக்கும் ஒரு வகை மேற்சட்டையாகும்.  

இவ்விரண்டுமே பல்வேறு வடிவங்களிலும் பாணிகளிலும் தைக்கப்படுகின்றன. இவற்றுடன் பெரும்பாலான சமயங்களில் துப்பட்டா எனப்படும் நீளமான சால்வையும் அணியப்படுவது உண்டு.  

சல்வாரின் மேல் கால்பகுதி அகலம் கூடியதாக மிகவும் தளர்வாகக் காணப்படும். அடிப்பகுதி ஒடுங்கியதாக இருக்கும். இந்த அடிப்பகுதி சுருக்கு வைத்துத் தைக்கப்பட்டதாகவோ அல்லது நாடாக்களுடன் கூடியனவாகவோ இருக்கும். சல்வார் தளர்வாக இல்லாமல் ஓரளவு காலோடு ஒட்டியபடி இருப்பதும் உண்டு. இந்த அமைப்புடன் கூடிய சல்வார்-கமீசை, சுடிதார் என அழைப்பர். சுடிதார் மத்திய ஆசியப் பகுதியில் தோற்றம் பெற்றதாகக் கருதப்படுகிறது. இது 20ஆம் நூற்றாண்டில் தோன்றியதாகும்.
# எக்ஸ் பாக்ஸ் 360


மைக்ரோசாப்ட் நிறுவனத்தின் வெளியீட்டான ஆறாம் தலைமுறையினருக்கான எக்ஸ் பாக்ஸ் நிகழ்பட விளையாட்டு இயந்திரத்தின் ஏழாம் தலைமுறையினருக்காக வெளியிடப்பட்ட இயந்திரமே **எக்ஸ் பாக்ஸ் 360** ஆகும். எக்ஸ் பாக்ஸ் 360 ஜ.பி.எம், எ.டி.ஜ, சாம்சங், எஸ்.ஜ.எஸ் போன்ற நிறுவனங்களின் கூட்டுத் தயாரிப்பு முயற்சியில் வெளிவந்ததென்பது குறிப்பிடத்தக்கது. இவ்வியந்திரத்தைப் பற்றிய முதல் முறையான அறிவிப்பு எம்.டி.வி தொலைக்காட்சியில் மே 12, 2005 ஆம் ஆண்டு தெரிவிக்கப்பட்டது. பின்னர் நடைபெற்ற இயற்பியல் பொழுதுபோக்கு வெளியீட்டு விழாவில் எக்ஸ் பாக்ஸ் 360 பற்றிய முழு அறிவித்தல்களும் வெளியிடப்பட்டது. எக்ஸ் பாக்ஸ் 360 இயந்திரமே உலகின் மூன்று கண்டங்களில் ஒரே சமயத்தில் முதன் முதலில் வெளியிடப்பட்ட ஏழாம் தலைமுறைக்குரிய இயந்திரமாகும். மேலும் இவ்வியந்திரத்திற்குப்போட்டியாக சோனி நிறுவனத்தின் பிளேஸ்டேசன் 3 மற்றும் நின்டென்டோ நிறுவனத்தின் விய் போன்ற ஏழாம் தலைமுறை இயந்திரங்களின் வெளியீட்டுகளின் விற்பனைகளில் முன்னேற்றமாக இருக்க வேண்டிய நிர்ப்பந்தத்தை பெற்றிருக்கின்றது எக்ஸ் பாக்ஸ் 360 இயந்திரம். மேலும் எச்.டி கண்டுபிடிப்புகளின் மூலமும் இவ்வியந்திரத்தில் சிறப்பான முறையில் விளையாடமுடியும் என்ற சிறப்பான முன்னேற்றத்தைக் கொண்டு வெளிவந்தது குறிப்பிடத்தக்கது.
# வர்ணம் (இசை)


**வர்ணம்** என்னும் பாட்டு வகை பாடல் பயிற்சிக்கும் பாடல் அரங்க நிகழ்ச்சிகளுக்கும் (கச்சேரிகளுக்கும்) பொதுவாக இருக்கும் ஒரு பாடல் வகையாகும். குறிப்பாக இது பாடல் பயிற்சிக்கு மிக முக்கிய உருப்படியாகும். ஏனெனில் இதில் இராகங்களின் இலக்கணங்கள் தெளிவாக அமைந்திருக்கும். தான வர்ணங்கள், கச்சேரிகளின் தொடக்கத்திலேயே பாடப்படுகின்றன. பத வர்ணங்கள், நாட்டிய நிகழ்ச்சிகளில் முக்கிய இடம் பெறுகின்றன.  

இராகங்களின் சிறப்பியல்பைக் (**பா**வத்தைக்) காட்டுகின்ற மனதை ஈர்க்கும் (ரஞ்சகப்) பிரயோகங்களை அந்தந்த இராகங்களில் அமைந்துள்ள வர்ணங்களில் காணலாம்.  

## அங்க வேறுபாடுகள்
வர்ணத்தின் பாடல் வரிகள் (சாகித்தியம்) குறைவாகவே காணப்படும். சாகித்தியமானது பக்தி விடயமாக, சிருங்கார விடயமாக, சங்கீதத்தை ஆதரித்த பிரபுக்களைப் பற்றியதாக அமைந்திருக்கும். வர்ணத்தை பூர்வாங்கம், உத்தராங்கம் என இரு பிரிவுகளாகப் பிரிக்கலாம். பூர்வாங்கப் பகுதியில் பல்லவி, அனுபல்லவி, முக்தாயிஸ்வரம் என்னும் அங்கங்களும், உத்தராங்கப் பகுதியில் சரணம், சிட்டை ஸ்வரம் என்பனவும் இடம் பெறும். சரணத்திற்கு உபபல்லவி, எத்துக்கடைப்பல்லவி, சிட்டைப்பல்லவி என்னும் மறு பெயர்களும் உண்டு. சிட்டைச் சுரங்களுக்கு சரண சுரங்கள், எத்துக் கடை சுரங்கள் என்னும் மறு பெயர்கள் உண்டு.  

சிட்டை சுரத்தில் ஒரு வரிசைக் கிரமம் அமைந்துள்ளது. சரணத்தை அடுத்து வரும் முதலாவது சிட்டை சுரத்தின் ஸ்வரங்கள் நெடில் சுரங்களாக அமைந்திருக்கும். முதல் 2, 3 சிட்டை சுரங்கள் ஒற்றை ஆவர்த்தனமாகவும் பின்னர் வருபவை 2, 4 ஆவர்த்தனங்களாகவும் அமைந்திருக்கும். சில வர்ணங்களில் மூன்று ஆவர்த்தனங்களைக் கொண்ட சிட்டைச் சுரங்களும் உண்டு.  

## வர்ணத்தின் வகைகள்
இராகமாலிகையாக அமைந்த வர்ணங்களும் உண்டு. இவற்றின் அங்கங்கள் ஒவ்வொன்றும் வெவ்வேறு இராகங்களில் அமைந்திருக்கும். வர்ணங்களை அப்பியாசம் செய்வதனால் உருப்படிகளை அழகுபடுத்தி மெருகுடனும், கமகத்துடனும் பாடுவதற்கும், வாசிப்பதற்கும் திறமை உண்டாகின்றது. வர்ணங்களை இயற்றுவதற்கு விஷேட திறமையும் கற்பனா சக்தியும் வேண்டும். வர்ணம் இரு வகைப்படும். அவையாவன:  
1. தான வர்ணம்.
1. பத வர்ணம்.

## தான வர்ணம்
தான ஜாதி சஞ்சாரங்களுடன் பிரகசிக்கும் உருப்படியே தான வர்ணம் ஆகும். இவற்றில் பல்லவி, அனுபல்லவி, சரணம் என்னும் அங்கங்களுக்கு மட்டும் சாகித்தியம் உண்டு. இவற்றை இரண்டு காலங்களிலும் பாடலாம். இவற்றைக் கச்சேரியின் ஆரம்பத்தில் பாட கச்சேரி சீக்கிரம் களை கட்டும். இவை ஆதி, அட, ஜம்பை தாளங்களிலே உண்டு.  

## தான வர்ணங்களை ஆக்கியோர்
1. பச்சிமிரியம் ஆதியப்பர்
1. வீணை குப்பையர்
1. பட்டணம் சுப்பிரமணியய்யர்
1. டைகர் K. வரதாச்சாரியார்
1. K. பொன்னைய்யாப்பிள்ளை போன்றோர்.

## பத வர்ணம்
இது நாட்டிய இசையில் முக்கிய இடம் பெறுகிறது. இவை சௌக்க காலத்திலேயே அமைந்துள்ளன. எனினும் சில மத்திம காலத்திலும் அமைந்துள்ளன. இதன் எல்லா அங்கங்களுக்கும் சாகித்தியம் உண்டு. இது *சௌக்கவர்ணம்* என்றும் *ஆடவர்ணம்* என்றும் அழைக்கப்படும். ஸ்வரம் ஆடத் தகுந்ததாகவும் சாகித்தியம் அபிநயத்திற்குத் தகுந்ததாகவும் அமைந்திருக்கும். பெரும்பாலும் ஆதி, ரூபக தாளங்களில் அமைந்திருக்கும். ஜதிகள் உள்ள பத வர்ணங்களும் காணப்படுகிறன. இவை *பதஜதி வர்ணங்கள்* எனப்படும். தான வர்ணங்களை விட பத வர்ணங்களில் சாகித்தியம் கூடுதலாகக் காணப்படும்.  

## பத வர்ணங்களை ஆக்கியோர்
1. கோவிந்த ராமையர்
1. ராமஸ்வாமி தீஷிதர்
1. பல்லவி சேஷய்யர்
1. ராமசாமி சிவன்
1. பாபநாசம் சிவன் முதலியோர்.
# தொழிலும் தொழில் வல்லுனர்களும் (தமிழ்ப் பெயர்கள்)

*இப்பட்டியல் சாதிகளின் பட்டியல் இல்லை. சாதிப்பெயர்களும் தொழில் பெயர்களும் ஒன்றாக இருப்பது தமிழ் சமூகத்தில் காணக்கூடிய ஒரு இயல்பு. குறிப்பிட்ட இடுகைகளுக்கு ஆட்சோபனை இருக்கும் பட்சத்தில் உரையாடல் பக்கத்தில் தெரிவியுங்கள். நன்றி.*  

**'''தொழிலும் தொழில் வல்லுனர்க்ளும் (தமிழ்ப் பெயர்கள்)'''**

| **தொழில் வல்லுனர்பவனைநஸள, ஃஐடிளுரட பெயர்கள்** | **தொழில்** |  |
| --- | --- | --- |
| கம்மியர் | கப்பற்கலை, தமிழர் கப்பற்கலை |  |
| நிரலாளர் | நிரலாக்கம் |  |
| கொல்லர் | உலோகங்களில் பொருட்களை செய்பவர்கள் |  |
| தச்சர், தச்சன், மரவேலையாளர் | மரவேலை |  |
| நெசவாளர் | நெசவுத் தொழில்நுட்பம் |  |
| தட்டார் | பொன் ஆபரணங்கள் செய்பவர்கள் |  |
| மண்ணாளர்கள் | மண் கொண்டு சிற்பம் செய்பவர்கள் |  |
| உழவர், உழத்தி, உழவன் | உழுதல் அல்லது விவசாயம் செய்பவர்கள் |  |
| எயினர், வேடர் | வேட்டை |  |
| நடிகர், நடிகை, நடிகன் | நடிப்பு |  |
| சண்டாளர் | பிணம் புதைத்தல், தண்டனை நிறைவேற்றல் |  |
| பொறியியலாளர் | பொறியியல் |  |
| ஆயர், ஆய்ச்சி, இடையர்,கோகுலம்,யாதவர்,கோனார். | பால் & பால் பண்ணை தொழில்நுட்பம் சார்ந்த தொழில்கள் |  |
| மருத்துவர் | ஆங்கில மருத்துவர் | பொதுவான உடல்சார் நோய்களைக் கண்டறிந்து பரிகாரம் ஔடதம் செய்தல் |
| பல் | பல்,பல் சுகாதாரம் பற்றிய பிரச்சினைகளை |  |
| கால்நடை/மிருக | கால்நடைகளுக்கான நோய்கள், சுகாதார பிரச்சினைகளை தீர்த்தல் |  |
| அறுவைச் சிகிச்சை | சில நோய் நிலைமைகளின் போது சத்திரசிகிச்சை மூலம் பரிகாரம் காணல் |  |
| நாட்டு/சித்த | மூலிகை மருந்துகள் மூலம் பிணிகளை தீர்த்தல் |  |
| ஆயுர்வேத | ஆயுர்வேத மருத்துவ முறை மூலம் பிணிகளை தீர்த்தல் |  |
| யுனானி | யுனானி மருத்துவ முறை மூலம் பிணிகளை தீர்த்தல் |  |
| வழக்கறிஞர் | சட்ட வழிமுறைகளுக்கேற்ப வாக்காடல். |  |
| அரசியல்வாதி | அரசு அலகுகளை மக்கள் சார்பாளாராக கட்டமைத்து நிர்வாகித்தல். |  |
| கணக்காளர் | ஒரு அமைப்பின் அல்ல தனிப்பட்டவரின் வரவு செலவுகளைக் கணிக்கில் வைப்பவர். |  |
| ஓவியர் | ஓவியம் வரைபவர். |  |
| பாடகர் | பாடல்களை பாடுபவர். |  |
| விளையாட்டு வீரர் | விளையாட்டுகளில் சிறப்பாக பங்கேற்ககூடியவர். |  |
| விண்ணோடி | விண்வெளி செல்வோர் |  |
| வானோடி | வானூர்து ஓட்டுவோர் |  |
| வண்ணார் ?? | துணி துவைப்போர் |  |
| குறவர், குறத்தி | பாட்டு, குறிசொல்லுதல், மலைபடு திரவியங்கள் விற்றல் |  |
# தீபக் சோப்ரா


**தீபக் சோப்ரா**, எம்.டி., (பிறப்பு 1947 புதுடில்லி,இந்தியா) மருத்துவரும் எழுத்தாளருமான இவர் எழுதிய தலைப்புகளாவன அமெரிக்காவும் ஆன்மீகமும், நிகழ்வுகளின் ஒற்றுமை, மாற்று வைத்திய முறைகள் மற்றும் ஆயுர் வேதம்போன்றவற்றின் பின்னணியில் பெரும்பாலும் இருக்கும்.இந்துசமயத்தினாலும் மற்றும் வேதாந்தத்தின் சிறப்பாலும் ஈர்க்கப்பட்ட இவர் பகவத் கீதையினாலும் ஈர்க்கப்பட்டவரென்பது குறிப்பிடத்தக்கது.  

## எழுதிய நூல்கள்
- 1989 *Quantum Healing: Exploring the Frontiers of Mind/Body Medicine*
- 1991 *Perfect Health: The Complete Mind/Body Guide*
- 1993 *Ageless Body, Timeless Mind : The Quantum Alternative to Growing Old*
- 1993 *Creating Affluence: Wealth Consciousness in the Field of All Possibilities*
- 1994 *The Seven Spiritual Laws of Success: A Practical Guide to the Fulfillment of Your Dreams*
- 1995 *The Way of the Wizard: Twenty Spiritual Lessons in Creating the Life You Want*
- 1995 *The Path to Love: Spiritual Strategies for Healing*
- 1999 *Everyday Immortality: A Concise Course in Spiritual Transformation*
- 2001 *The Deeper Wound: Recovering the Soul from Fear and Suffering, 100 Days of Healing*
- 2001 *Grow Younger, Live Longer: 10 Steps to Reverse Aging*
- 2000 *How to Know God : The Soul's Journey into the Mystery of Mysteries*
- 2003 *Golf for Enlightenment: The Seven Lessons for the Game of Life*
- 2003 *The Spontaneous Fulfillment of Desire: Harnessing the Infinite Power of Coincidence*
- 2003 *Synchrodestiny: Harnessing the Infinite Power of Coincidence to Create Miracles*
- 2004 *The Book of Secrets: Unlocking the Hidden Dimensions of Your Life*
- 2005 *Peace Is the Way : Bringing War and Violence to an End*
- 2006 *Power Freedom and Grace: Living from the Source of Lasting Happiness*

## இசைத் தட்டுகள்
- 1998 *A Gift of Love: Love poems inspired by Rumi*
- 2001 *Soul of Healing Meditations - A Simple Approach to Growing Younger*
- 2002 *A Gift of Love II: A Musical Valentine to Tagore*
- 2004 *Chakra Balancing: Body, Mind, and Soul*

## ஒளிப்பேழைகள்
- 2004 *Soul of Healing - Body, Mind, and Soul Vol. 1*

## வெளியிணைப்புகள்
- தீபக் சோப்ராவின் தளம்
# மைக்ரோசாப்ட் மேப்பாயிண்ட்

**மைக்ரொசாப்ட் மேப்பாயிண்ட்** மென்பொருளானது மைக்ரோசாப்டினால் தேசப்படங்களை பார்த்து மாற்றங்களைச் செய்து மற்றும் தேசப்படங்களை ஒருங்கிணைக்கும் மென்பொருளாகும். இந்த புவியியற் தகவற் தொழில் நுட்ப மென்பொருளானது ஏற்கனவே இருக்கின்ற தேசப்படங்களுடன் புவியியல் ரீதியாக ஏற்கனவே இருக்கின்ற தகவல்களைச் சேர்த்துக் கொள்ளவும் இயலும்,  

வர்தகப் பாவனையாளரையே இந்த மென்பொருளானது இலக்கு வைத்தபோதும் போட்டியில் மிகவும் குறைந்தளவே இம்மென்பொருளானது பாவிக்கப் படுகின்றது. **மைக்ரோசாப்ட் மேப்பாயிண்ட்** மைக்ரோசாப்ட் ஆபிஸ் மென்பொருளுடன் குறிப்பாக எக்ஸ்ஸெல்லுடன் ஒருங்கிணைந்து வேலைசெய்கின்றது. அத்துடன் பிரயோகங்களுக்கான விஷ்வல் பேசிக்கும் பாவிக்கப்படுகின்றது.  

மேப்பாயிண்ட் தொழில்நுட்பமானது  
- இறுதிப் பாவனையாளருக்கு
  - **மேப்பாயிண்ட் ** வட அமெரிக்கா மற்றும் மேற்கு ஐரோப்பா விற்கு,
  - தானகவே (ஆட்டோ) வழிகாட்டுதல் (ரூட்) (மேற்கு ஐரோப்பாவிற்கு)
  - மைக்ரோசாப்ட் பாதைகளும் பயணங்களும்
  - என்காற்றா கலைக்களஞ்சியம்
- இணையமூடான சேவைகள்
  - மேப்பாயீண்ட் இணையசேவை
  - மைக்ரோசாப் தேசப்படச் சேவை
  - எம் எஸ் என் மாய உலக சேவை

**மைக்ரோசாப்ட் மேப்பாயிண்ட் ** ஆண்டுதோறும் மேம்படுத்தப்பட்டு வருக்கின்றது. இதன் பிந்தைய பதிப்பு **மேப்பாயிண்ட் 2006**. இம்மென்பொருளானது மைக்ரோசாப்ட் விண்டோஸ் இயங்குதளத்திற்கு உருவாக்கப்பட்டுள்ளது. இதன் வசதி குறைவான பதிப்பு விண்டோஸ் CE மற்றும் பாக்கட் கணினி, ஸ்மாட்போன் (Smart phone) மற்றும் விண்டோஸ் ஆட்டோமேட்டிவ் போன்றவற்றிலும் பயன் படுத்தப் படுகின்றது.
# மேப் இன்போ



**மேப்பின்போ** நிறுவனமானது அமெரிக்காவின் நியூயார்க்கைத் தலைமை அலுவலகமாகக் கொண்டியங்கும் புவியியல் தகவற் தொழில் நுட்பம் சம்பந்தமான மென்பொருள் நிறுவனமாகும்்.  

## வரலாறு
1986 களில் முதலாவது கணினிகளுக்கான புவியியல் தகவற் தொழில் நுட்ப மென்பொருளை அறிமுகப் படுத்தியது. இது இலகுவாக சாதாரண கணினிகளில் பாவிக்கக் கூடியதாக மென்பொருளை உருவாக்கினார்கள். மைக்ரோசாப்ட் அவர்களின் மென்பொருட்களில் பாவிக்கக் கூடியதாக பல கருவிகளையும் முதலில் உருவாக்கினார்கள். மைக்ரோசாப்ட் ஆபிஸ் 95 இல் மைக்ரோசாப்ட் எக்ஸ்சலில் பாவிக்க் கூடியதாக மென்பொருள் நீட்சியொன்றை அறிமுகம் செய்தனர். இது பின்னாளில் மைக்ரோசாப்ட் மேப்பாயிண்ட் உருவாகுவதற்குக் காரணமாக அமைந்தது. அத்துடன் ஆரக்கிள் நிறுவனத்துடன் இணைந்து ஸ்பாசல் (Spatical) தரவுகளைக் கையாளக் கூடியதாக ஆரக்கிள் 8i தகவற் தளத்தை உருவாகுவதற்குக் கூட்டிணைந்து உதவினார்கள்.  

## தற்போதைய தயாரிப்புக்களும் சேவைகளும்
மேப்பின்போ ஸ்பாசல் மற்றும் ஸ்பாசல் அல்லாத தரவுகளைக் கையாள்வதற்காக மேபின்போ புரபெசனல் பதிப்பை வெளியுட்டுள்ளனர்.  

## வெளியிணைப்புகள்
- DigitalWAYPoint - வெக்டர் முறையில் மேப்பின்போகோப்பைப் பெற்று .DWP கோப்பாக மாற்ற
- மேப்பின்போ நிறுவன இணையத்தளம்
- மேப்பின்போ சீனப் பயனர்கள் குழு
- மேப்னின்போ தயாரிப்புக்களின் மதிப்பீடு - ஜியோவேல்ட் (ஆகஸ்டு 2005)
- மேப்பின்போ-L பயனர் சமூகப் பக்கம்
- நியூசிலாந்து மேப்பின்போப் பயர்பக்கம்
# தமிழ்நாட்டின் ஏழ்மை நிலை

ரகுராம் ராஜன் அறிக்கையின் படி[2013ஆம் ஆண்டு], தமிழ்நாட்டின் ஏழ்மைக் கோட்டுக்கு கீழே வாழும் மக்களின் விகிதம் 11.28 விழுக்காடு. இது மற்ற இந்திய மாநிலங்களை ஒப்பிடுகையில், தமிழ்நாட்டின் ஏழ்மை விகிதம் குறைவு .  

2004/2005ஆம் ஆண்டுகள் எடுத்த கணக்கெடுப்பு பணியின் போது 29.4 சதவீதத்தினர் வறுமைக் கோட்டுக்குக் கீழ் இருந்தனர். ஆனால் இது 1999/00 கணிப்பீட்டின் படி 12-17 மில்லியன் மக்கள் அல்லது 21 விழுக்காடு மட்டுமே இருந்தது.  

## மேற்கோள்களும் குறிப்புகளும்
# டயலொக் பிராட்பேண்ட் வலையமைப்புகள்


**சண்டெல்** இலங்கையில் தொலைத் தொடர்புகளை வழங்கும் நிறுவனமாகும். இது இலங்கையில் 10 ஆண்டுகளுக்கு மேலாக தொழிற்பட்டு வருகின்றது. 2005 ஆம் ஆண்டு CDMA தொழில் நுட்பத்தில் தொலைபேசிச் சேவைகளை ஆரம்பித்ததில் இருந்து செப்டம்பர் 26, 2006 கணக்கெடுப்பின் படி 155 தொலைத் தொடர்புக் கோபுரங்களையும் 250, 000 இற்கு மேற்பட்ட வாடிக்கையாளர்களையும் கொண்டுள்ளது. 2005 இல் 70, 000 வாடிக்கையாளர்களைக் கொண்டுள்ள **சண்டெல்** மார்ச் 2007 இன்படி 300 ,000 இற்கும் மேற்பட்ட வாடிக்கையாளரை அடைந்த வளர்ச்சிக்கு CDMA இணைப்புகளே காரணமாகும். அகன்ற அலை (Broad Band) இணைப்புகள் வழங்குவதற்கு **சண்டெல்** திட்டமிடப்பட்டுள்ளன. டயலொக் அக்சிதா பிஎல்சி 2012 ஆம் ஆண்டில் சண்டெல்லைக் கையகப்படுத்தியது. தற்போது அதன் துணை நிறுவனமான டயலொக் பிராட்பேண்ட் நெட்வொர்க்ஸ் மூலம் இயக்கப்படுகிறது.  

## இணைய சேவை
### CDMA இணைப்பு
சாதாரணமாக CDMA தொலை பேசிகள் (அஜி மற்றும் சற்டியி) 115.2 கிலோபிட்ஸ்/செக்கண் வேகத்திலும் ஹூவாவி ரக CDMA தொலைபேசிகள் 230.4 கிலோபிட்ஸ்/செக்கண் வேகத்திலும் இணைகின்றது.  
மடிமேற் கணினிகளில் பாவிக்கக் கூடிய PCMCIA Card ஆகவும் CDMA தொலைபேசி கிடைக்கின்றது. இத் தொலைபேசியூடாக 230.4கிலோபிட்ஸ்/செக்கண் வேகத்தில் இணையமுடியுமெனினும் இதன் இணையக் கட்டணம் அதிகமானது. இதைவிட மைக்ரோசாப்ட் ரவுட்டிங்கும் ரிமோட் அக்கஸஸ் (Routing and Remote Access) முறையில் இரண்டு தொலைபேசிகளூடாக இணைந்தால் கட்டணம் குறைவாக இருக்கும்.  

### சாதாரண தொலைபேசிகள்
இவை ஆரம்பத்தில் அறிமுகப் படுத்தப் பட்டவை இவை 56 கிலோபிட்ஸ்/செக்கண் வேகத்தில் இணையுமெனினும் வவுனியாவில் மேற்கொள்ளப்பட்ட ஆய்வுகளின் படி 16-22 கிலோபிட்ஸ்/செக்கண் வேகத்திலேயே இணைகின்றன. இவை இணையப் பாவனைக்குப் பொருத்தமற்றன.  

## குறுஞ்செய்திகள்
சாதாரண CDMA தொலைபேசியில் ஒருங்குறிக்கு ஆதரவு கிடையாதெனினும் மடிமேற்கணினியில் ஒருங்குறிக்கான ஆதரவுண்டு. இதில் நேரடியாகவே எ-கலப்பை போன்ற மென்பொருட்களூடாக குறுஞ்செய்தியைத் தயாரித்து அநுப்பமுடியும். இலங்கையில் குறுஞ்செய்திகளை அனுப்புவதற்கான கட்டணம் இலங்கை ரூபா 1 (வரியுடன் 1 ரூபா 15 சதம்).  

## இலக்கங்கள்
இதன் தொலைபேசி இலக்கங்கள் யாவும் 4 இல் ஆரம்பிக்கும் எடுத்துக் காட்டாக திருகோணமலை சண்ரெல் தொலைபேசி 026 (திருகோணமலைக் குறியீடு) - 4xxxxxx என்றவாறு இருக்குமெனினும் வாடிக்கையாளர்கள் தொலைபேசியை எங்கு தூக்கிச் சென்றாலும் வேலை செய்யும் என்பதால் மாவட்டக் குறியீடுகள் எந்த அளவிற்குப் பொருத்தம் என்பது தெளிவாகத் தெரியவில்லை.  

## வாடிக்கையாளர் சேவை
- தொலைபேசி வாடிக்கையாளர் சேவை இலக்கம் : 4747474 (சண்டெல் தொலைபேசியில் இருந்து) ஏனையவற்றில் இருந்து 011-4747474
- இணைய வாடிக்கையாளர் சேவை: 011-4629629 (சண்டெல் வாவ் இணைப்பு)
# லங்கா பெல்

**லங்கா பெல்**, CDMA தொழில் நுட்பத்தை இலங்கையில் முதன் முறையாக அறிமுகப் படுத்திய நிறுவனமாகும். இது மே 1, 2007 இன்படி 500,000 இற்கும் மேற்பட்ட CDMA வாடிக்கையாளர்களைத் தன்னகத்தே கொண்டுள்ளது. இலங்கையில் இதுவே வாடிக்கையாளர்களுக்கு இலவசமாக 150 மணித்தியாலங்களுக்கு இணைய இணைப்பை வழங்கிவருகின்றது. அத்துடன் கம்பியற்ற அகனற அலை இணைப்புக்களை கொழும்பு கண்டி ஆகிய பகுதிகளில் வழங்கிவருகின்றபோதிலும் இதன் ஆதிக்கம் இலங்கைத் தொலைத் தொடர்புநிலையத்தின் அகன்ற அலை (அகலப் பட்டை) இணைப்புடன் போட்டியிட முடியாமலே உள்ளது. லங்காபெல்லின் விளம்பரப்படி 153 கிலோபிட்ஸ்/செக்கண் வேகத்தில் CDMA தொலைபேசிகளுக்கு இணைப்பானது வழங்கப் படுகின்றது.  

லங்காபெல் சண்டெல் போன்றல்லாது ஒரு பிரதேசத்தில் இருந்து பிறிதோர் பிரதேசத்திற்குச் CDMA தொலைபேசியை எடுத்துச் சென்றால் வாடிக்கையாளர் சேவைக்கு கையொப்பமிட்ட கடிதம் அனுப்பினால் அன்றி வேலை செய்யாது. எனவே இது வாகனங்களில் பாவிப்பதற்குப் பொருத்தமானதல்ல. எனினும் இது ஒப்பீட்டளவில் கட்டணம் குறைவானது என்பதால் கூடுதலான CDMA வாடிக்கையாளர்களைக் கொண்டுள்ளது.  

## வாடிக்கையாளர் சேவை இலக்கம்
- தொலைபேசி வாடிக்கையாளர்கள் சேவை : 011-5375375
# யோன் சிலம்புவே



அருட்திரு. **யோன் சிலம்புவே** (*John Chilembwe*, 1871 &ndash; பெப்ரவரி 3, 1915) ஆபிரிக்க விடுதலைப் போராளியும், பாப்திஸ்து சபை போதகரும் ஆவார். இவரது தலைமையில் ஜனவரி 15, 1915 இல் நயாசலாந்தில் வெள்ளையினக் குடியேற்றவாதிகளுக்கு எதிராக இடம்பெற்ற எதிர்ப்பு போராட்டத்தின் போது மூன்று வெள்ளையர்கள் கொல்லப்பட்டார்கள். இவரது திட்டம் விரிவானதாக இருந்தாலும் வெற்றி பெறவில்லை. இவரும் இவருடன் சென்ற 40 பேரும் கொல்லப்பட்டதுடன் 300 பேர் பிடிபட்டார்கள். குடியேற்றவாத ஆதிக்கத்துக்கு எதிராக நேரடி போராட்டத்தில் முதலில் இறங்கிய ஆபிரிக்க விடுதலைப் போராளிகள் என்பதால் இவருக்கு வரலாற்றில் முக்கிய இடம் இருக்கின்றது. இவரது நினைவாக இன்று மலாவியில் ஜனவரி 15 ஆம் நாள் யோன் சிலம்புவே நாள் என நினைவு கூரப்பட்டு வருகிறது.
# மசாலா திரைப்படம்

**மசாலா திரைப்படம்** (Masala film) என்பது இந்தியத் திரைப்படத்துறையில் ஏற்பட்டிருக்கும் திரைப்பட வகையே மசாலாப்படமாகும். மசாலாப்படமானது காதல், நாடகம், பாட்டு, நடனம், நகைச்சுவை , சண்டைக்காட்சிகள் போன்ற பல ரசனைக் கலவைகளினால் ஏற்படும் திரைப்படங்களைப் பெரும்பாலானோர் அழைப்பர்.  

மசாலாக்கலவைகள் பெரும்பாலும் தமிழ் மற்றும் தெலுங்கு ஆகிய மொழிப்படங்களில் எடுக்கப்படுவது அதிகமாகக் காணப்படுகின்றது. இத்தகு மசாலாப்படங்கள் ஹிந்தி, மலையாளம் போன்ற மொழிகளில் சில திரைப்படங்களிலும் காணலாம். மேலும் இன்றைய இந்தியத் திரைப்படத்துறையில் பலதரப்பட்ட மக்களாலும் வரவேற்புக்குள்ளான திரைப்படவகை மசாலாப்பட வகையாகும். அனைத்து மக்களையும் கவரும் வகையில் அமையப்பெற்றிருக்கும் இத்திரைப்படவகையில் வெளிவரும் திரைப்படங்கள் பிரமாண்ட வசூல் சாதனையைப் பெறுவதும் குறிப்பிடத்தக்கது.  

## வரலாறு
மசாலா திரைப்படம் 1970 களின் முற்பகுதியில் திரைப்படத் தயாரிப்பாளர் நசீர் உசேன், திரைக்கதை எழுத்தாளர் சலீம்-ஜாவேத் ஆகியோருடன் சலீம் கான் மற்றும் ஜாவேத் அக்தர் ஆகியோ ருடன் இணைத்து 1973 ஆம் ஆண்டு யாதோன் கி பாராத் என்ற முதல் மசாலா திரைப்படம் தயாரிக்கப்பட்து.
# தொழிலாளர் கூட்டுறவு

**தொழிலாளர் கூட்டுறவு (Worker cooperative)** என்பது தனது **தொழிலாள-உரிமையாளர்**களால் நிர்வகிக்கப்பட்டு செயற்படுத்தப்படும் கூட்டுறவு நிறுவனம் ஆகும். மரபான கூட்டுறவு கொள்கைகளில் பல்வேறு மாற்றங்கள் செய்யப்பட்டு இந்த அமைப்புக்கான கொள்கை வடிவமைக்கப்பட்டுள்ளது.  

**தொழிலாளர் கூட்டுற**வில் வெளியாள், நுகர்வோர் எவருக்கும் நிர்வாக உரிமையோ, சொத்துரிமையோ கிடையாது. அங்கு பணியாற்றும் தொழிலாளர் மட்டுமே அத்தொழிற்றுறையின் பங்குகளை வைத்திருப்பர். உறுப்பினர் ஒருவருக்கு ஒரேயொரு உறுப்புரிமைப் பங்கே வழங்கப்படக்கூடும். ஒரு உறுப்புரிமைப் பங்கு = ஒரு வாக்கு. நிறுவனத்தில் தொழிலாற்ற உறுப்புரிமை ஒரு நிபந்தனை அல்ல. ஆனால், உறுப்புரிமை பெறுவதற்கு, அந்நிறுவனத்தின் தொழிலாளியாக இருப்பது கட்டாய நிபந்தனை.  

இத்தகைய **தொழிலாளர் கூட்டுறவு** இயக்கங்களுக்கு உதாரணங்களாக,  

- தொழிலாளர் கூட்டுறவு இயக்கத்தின் முன்னோடிகளால் ஆரம்பிக்கப்பட்டு பாஸ்க் நாட்டில் வெற்றிகரமாக இயங்கிவரும் **மொன்ட்றாகன் (Mondragón)** தொழிலாளர் கூட்டுறவு இயக்கம்
- புகழ்பெற்ற இந்திய கம்யூனிஸ்ட் தலைவர்களுள் ஒருவரான ஏ. கே. கோபாலன் அவர்களால் ஆரம்பிக்கப்பட்டு வெற்றிகரமாக இயங்கிவரும் '''Indian Cofee House

என்பனவற்றை கூறலாம்.
# தமிழீழத் திரைப்படத்துறை



**தமிழீழத் திரைப்படத்துறை** (Cinema of Tamil Eelam) தமிழீழத்தில் படமாக்கப்பட்ட திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும்.  

தற்போது தமிழீழ விடுதலைப்புலிகளால் நிர்வகிக்கப்பட்டுவரும் பிரதேசங்களிலிருந்து இத்திரைப்படங்கள் வெளிவருகின்றன. தமிழீழத் தேசிய எழுச்சி திரட்சியடைந்ததன் பிற்பாடு, தேசிய உணர்வின் அடிப்படையில் இலங்கையின் வடக்கு கிழக்கு மாகாணத்திலிருந்து வெளிவரும் திரைப்படங்கள் கூட தமிழீழ திரைப்படங்களாகவே ஒரு சாரரால் வகைப்படுத்தப்படுகின்றன.  

## தமிழீழ திரைப்பட வகைகள்
### போர்க்களப் பதிவுகள்
இவை தமிழீழ விடுதலைப்புலிகளின் போர்க்களப் படப்பிடிப்பு பிரிவினால் நேரடிக் காட்சிகளைப் பதிவு செய்யும் நிகழ்படங்களாகும் இவ்வாறான பல நேரடிக் காட்சிகள் அமையப்பெற்று பின்னர் கோப்புக் காட்சிகளுடன் விடுதலைப் புலிகளால் திரைப்படமான பாணியில் வெளியிடப்படுவது குறிப்பிடத்தக்கது. மேலும் தத்ரூபக் காட்சியமைப்புகளைக் கொண்ட இத்திரைப்படங்கள் தமிழீழ மக்களால் ஈழத்திலும், வெளி நாடுகளிலும் மிகுந்த வரவேற்பைப் பெற்றவையாகும்.  

### ஆவணப்படங்கள்
ஒரு உண்மை நிகழ்வை ஆவணப்படுத்தி தயாரிக்கப்படும் திரைப்பட வகை ஆகும்.  

### குறும்படங்கள்
யுத்தகாலத்தில் ஒரு நிகழ்வை, கருத்தை, கதையை குறுகிய நேரத்தில் அழுத்தமாக தொழில்நுட்ப நேர்த்தியுடன் படக்காட்சியாக வெளிப்படுத்தும் நோக்கத்தில் தயாரிக்கப்படுகின்றது.  

### முழு நீளத் திரைப்படங்கள்
முழுமையான திரைப்படத்துக்குரிய இலக்கணங்களுடன் அமைக்கப்பட்டு திரையிடப்படும் திரைப்படங்கள் இந்த வகையை சேரும். அண்மையில் தென்னிந்திய கலைஞர்களையும் உள்ளடக்கி முழுநீள தமிழீழ திரைப்படங்கள் வெளிவரும் செல்நெறி இனங்காணப்படுகிறது. ஆணிவேர், எல்லாளன் ஆகியவை இவ்வாறான திரைப்படங்களுக்கு எடுத்துக்காட்டாகும்.
# மாதங்கி அருள்பிரகாசம்


**எம்.ஐ.ஏ.** (*MIA*) என அழைக்கப்படும் **மாதங்கி 'மாயா' அருள்பிரகாசம்** (பிறப்பு: சூலை 18, 1975, லண்டன், இங்கிலாந்து) ஒரு ராப் இசைப் பாடகர். இவரது மேடைப் பெயரான **எம்.ஐ.ஏ.** என்னும் இவரது உருவாக்கமான இசைக் குழுவின் பெயரால் அழைக்கப்படுகிறார். எம்.ஐ.ஏ. என்பது Missing In Action என்ற ஆங்கில சொற்பதத்தில் இருந்தும் அவரது முழுப்பெயரை குறிப்பதுமாக அமைகிறது. மாதங்கி அருள்பிரகாசம் 2002 இல் தனது இசையமைப்பு, பாடல் ஒலிப்பது போன்றவற்றில் ஆர்வம் செலுத்த தொடங்கி இருந்தாலும் லண்டனின் மேற்கு பகுதிகளில் இவர் 2000 ஆம் ஆண்டு முதல் ஓவியத்துறைகளிலும் திரைப்படத் துறைகளிலும் தனது ஆர்வத்தை காட்ட தொடங்கியிருந்தார். இவரது இசைகள், பாடல்கள் பெரும்பாலும் மின்னணு இசை, நடனம், ஹிப் ஹொப், சொல்லிசை, உலகப் பாடல் வகையை சார்ந்தனவாக இருக்கிறது.  

இவர் 2008 ஆம் ஆண்டிற்கான கிராமி விருதுகளுக்குப் பரிந்துரைக்கப்பட்டுள்ளார். மாதங்கியின் பாடல்களில் பெரும்பாலானவை இலங்கையின் விடுதலைப் போராட்டங்களின் ஒலிப்புகள் அதிகமாகவே காணப்படும். விடுதலைப் புலிகளின் உறுப்பினராக அங்கம் வகித்த இவரின் தந்தையான அருள்பிரகாசம் ஆரம்ப காலங்களில் விடுதலைப் போராட்டங்களில் ஈடுபடுத்திக் கொண்டு பின்னர் ஆயுதம் ஏந்திப் போராடியவர் என்பது குறிப்பிடத்தக்கது. மேலும் மாதங்கியின் பாடல்கள் விடுதலைப்புலிகளை அங்கீகரிப்பதாக இருப்பதாக அமெரிக்காவிற்கு இசைப் பயணத்திற்காக செல்லவிருந்த மாதங்கி தடுக்கப்பட்டார் என்பதும் குறிப்பிடத்தக்கது.  

## வெளியிட்ட இசைத்தொகுப்புகள்
- பைரசி பண்ட்ஸ் டெரொரிசம் (Piracy Funds Terrorism (2004) )
- அருளர் (Arular, 2005) (பில்போர்ட் 200: #190, சிறந்த எலெக்ரோனிக் இசைத்தொகுப்பு: #3, சிறந்த ஹார்ட்சீக்கர்ஸ்: #14, சிறந்த சுதந்திர இசைத்தொகுப்பு: #16)
- கலா (Kala, 2007)
# கனேடியத் தமிழ்த் திரைப்படத்துறை



**கனேடியத் தமிழ்த் திரைப்படத்துறை** ( Canadian Tamil cinema) என்பது கனடா வாழ் தமிழர்களால் தமிழ் மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். இந்த திரைப்படத்துறையில் பெரும்பாலும் ஈழத் தமிழர்கள் மற்றும் சிரியளவாக தமிழ்நாட்டுத் தமிழர்கள் பணி புரிகிறார்கள்.  

இது தமிழர்களின் பண்பாடுகளைப் பேணும் வகையிலும் கனடாவின் இளம் சமூகத்தினூடே தமிழ் மற்றும் தமிழர் பண்பாடு போன்றவற்றினை வளர்ப்பதற்காகவும் தமிழ்த் திரையரங்குகளிலும் திரைப்பட விழாக்களிலும் கனேடியத் தமிழ் சமூகத்தினால் தமிழ்த் திரைப்படங்கள் வெளியிடப்படுவது குறிப்பிடத்தக்கது. மேலும் திரைப்படங்களன்றி விபரணப் படங்கள், குறும்படங்கள் போன்றவையும் வெளியிடப்படுவது குறியிடத்தக்கது.  

## வரலாறு
முதல் கனேடியத் தமிழ்த் திரைப்பட ம் 1992 ஆம் ஆண்டு வெளியான அன்பு ஊற்று என்ற திரைப்படம் ஆகும். இந்த திரைப்படத்தை ஏ.முருகு என்பவர் கதை, வசனம், இயக்கம் ஆகிய பொறுப்புக்களை ஏற்றதோடு தயாரித்து இருந்தார். 1995 ஆம் ஆண்டு ஏமாற்றம் என்ற திரைப்படம் வெளியானது. 1998 ஆம் ஆண்டு வெளியான உயிரே உயிரே என்ற திரைப்படம் தான் வர்த்தக நோக்கில் கனடாவில் திரைப்படங்கள் தயாரிக்கலாம் என்ற நம்பிக்கையைக் குடுத்த முதல் திரைப்படம் ஆகும். இந்த திரைப்படத்தில் கே. எஸ். பாலச்சந்திரன், ஆனந்தி ஸ்ரீதாஸ் போன்றோர் நடித்துள்ளார்கள்.  

2013 ஆம் ஆண்டு வெளியான ஒரு துவக்கும் ஒரு மோதிரமும் என்ற திரைப்படம் கனேடியத் தமிழ்த் திரைப்படத்துறையை அடுத்தகட்ட வளர்சிக்கு கொண்டு சென்றது. சீனாவின் சாங்காய் நகரில் நடைபெற்ற பன்னாட்டுத் திரைப்பட விழாவில், போட்டிக்காகத் திரையிடப்பட்ட படங்களுள் இதுவும் ஒன்றாகும். 112 நாடுகள் மற்றும் பிராந்தியங்களிலிருந்தும் போட்டிக்காக சமர்ப்பிக்கப்பட்ட 1655 திரைப்படங்களில் 14 படங்கள் மட்டுமே போட்டிக்குத் தேர்வாகியிருந்தது குறிப்பிடத்தக்க ஒன்று.
# சி.எம்.ஆர் 101.3


**சி.எம்.ஆர் 101.3** பண்பலை ஒலிபரப்பு சேவை கனடாவில் வாழும் பல்லின சமூகத்திற்காக கனேடியத் தெற்காசிய மக்களால் தொடங்கப்பட்ட வானொலி சேவையாகும்.இச்சேவையில் தமிழ், ஹிந்தி, மலையாளம், தெலுங்கு, உருது, வியட்னாம் மொழிச் சேவை, சிந்தி, அரபு மொழிச் சேவை,போன்ற இருபது மொழிச் சேவைகளினை சி.எம்.ஆர் பண்பலை வானொலி தொடங்கி இருப்பது குறிப்பிடத்தக்கது.  

## வெளியினைப்புகள்
- சி.எம்.ஆர் 101.3
# மூர்ச்சனாகாரக மேளம்


**மூர்ச்சனாகாரக மேளம்** என்பது கருநாடக இசையில் கிரக பேதத்தினால் புதிய இராகங்களை உண்டாக்கக் கூடியது.  

- உ-ம்: சங்கராபரணத்தின் கிரக பேதத்தின் வழியாக ரிஷபத்தை ஷட்ஜமாக வைத்துக் கொண்டால் கரகரப்பிரியாவை கொடுக்கும். அதே போல க, ம, ப, த ஆகிய சுரங்கள் முறையே ஹனுமத்தோடி, மேசகல்யாணி, ஹரிகாம்போஜி, நடபைரவி ஆகிய மேளங்களைத் தோற்றுவிக்கின்றன.
# சகா (திரைப்படம்)


**சகா** திரைப்படம் இயக்குநர் திவ்வியராஜனின் இயக்கத்தில் கனடாவில் தயாரித்து வெளியிடப்பட்ட தமிழ்த் திரைப்படமாகும். கனடாவிலும், ஐரோப்பிய நாடுகளிலும், இலங்கையிலும் குறிப்பாக யாழ்ப்பாணத்திலும் திரையிடப்பட்ட இத்திரைப்படத்தில் கே. எஸ். பாலச்சந்திரன் முக்கிய பாத்திரம் ஒன்றில் நடித்திருந்தார்.  

## வகை
உண்மைப்படம்  

## கதைச்சுருக்கம்

நண்பர்களான மூன்று இளைஞர்களின் கதை. அன்பான தாத்தாவுடனும் (பாலச்சந்திரன்), விதவைத் தாயாருடனும் படிப்பும், விளையாட்டுமாக இருக்கும் ஒரு இளைஞன் (பாரத் ஜெயம்). கண்டிப்பான தாய், செல்லம் கொடுக்கும் தகப்பன் (நவம்) இணைந்த ஒரு குடும்பத்தின் மகன் (கீர்த்தனன்). இவர்களின் கல்லூரி நண்பனான இன்னுமொரு இளைஞன் (தர்ஷன்). இந்த மூவரும் தங்களோடு படிக்கும் சில மாணவர்களின் வழி நடத்தலுக்கு இரையாகிப் போவதுடன், ஈற்றில் ஏற்படும் வன்முறைக்கு, விதவைத் தாயின் மகன் அநியாயமாக பலியாகிறான். இந்தவகையான இளைஞர் வன்முறைகளால் ஏற்படும் மரணங்களுக்கு யாது காரணம், இவற்றை தடுக்க முடியாதா என்று தாத்தா கதறி அழுவதோடு திரைப்படம் முடிவடைகிறது.  

## குறிப்பு
கனடாவில் "நான்காவது பரிமாணம்" என்ற சிற்றிதழை வெளியிட்ட எழுத்தாளர் - நாடக இயக்குநர் க. நவரத்தினம் (நவம்) இத்திரைப்படத்தில் ஓர் இளைஞனின் தந்தையாக நடித்திருந்தார்.
# தமிழிச்சி (திரைப்படம்)



**தமிழிச்சி** திரைப்படம் கனடா வாழ் ஈழத் தமிழர்களின் தயாரிப்பில் பல்வேறு நாடுகளிலும் திரையிடப்பட்ட தமிழ்த் திரைப்படமாகும்.புலம்பெயர் ஈழத்து இளம் சமூகத்தினரிடையே தொடரும் மோதல்களினை மையமாக வைத்து எடுக்கப்பட்டிருக்கும் இத்திரைப்படத்தில் ஈழத் தமிழ்க்கலைஞர்கள் பலரும் நடித்துள்ளது சிறப்பாகும். சுதன்,சஞ்சீவ் குமார், சசிகலா பி. எஸ். சுதாகர், சுப்புலட்சுமி காசிநாதன் முதலானோர் நடித்துள்ள இந்தத்திரைப்படத்தின் இயக்கம், படப்பிடிப்பு, தொகுப்பு ஆகிய பொறுப்புகளை தயாரிப்பாளரான இந்திரசித்து ஏற்றுள்ளார்.  

## கதை

தன் அண்ணனோடும் (சுதாகர்), அண்ணியோடும் (தர்சினி) நெருக்கமான உறவு இல்லாமல் நண்பர்களுடன் கும்மாளம் அடித்துத் திரியும் ஒரு இளைஞன் (சுதன்), அவனுக்குப் பின்னால் ஒரு இளைஞர் குழு. அன்பான அக்கா (ரூபி), பொறுமை இழக்கும் அத்தான் (ரவீந்திரன்) - இவர்களை மதிக்காமலே தன் பரிவாரங்களுடன் திரியும் இன்னுமொரு இளஞன் (சஞ்சீவ் குமார்). இந்த இரண்டு குழுக்களிடையே வலுவான காரணம் எதுவும் இல்லாமலே சண்டை முளைக்கிறது. துரத்தி, துரத்தி மோதிக் கொள்கிறார்கள். தன் காதலியின்(சசி) வற்புறுத்தலினால் முதல் இளைஞன் வன்முறைகளை கைவிட்டு வேலை தேடிக்கொண்டு வாழ்க்கையை ஒழுங்காக நடத்தும் போது, மற்றக் குழுவினர் அவனைக் கொல்ல முற்படுகின்றனர். அவர்களை பிடித்துக் கொடுத்து மீண்டும் வன்முறையை தொடரக் கூடாது என்பதற்காக அவன் பொலிசாருக்கு உண்மையைச் சொல்ல மறுக்கிறான். ஆனல் அவனது நண்பர்கள் பொலிஸுக்கு எல்லாவற்ரையும் சொல்ல, கொலைமுயற்சியில் சம்பந்தப்பட்ட மற்ற இளஞனும், அவனது நண்பனும் நாடு கடத்தப்படுகின்றார்கள்.  

## குறிப்பு
ஐரோப்பாவில் பல நாடுகளிலும், அவுஸ்திரேலியாவிலும் தமிழிச்சி திரையிடப்பட்டிருக்கிறது.  

## வெளி இணப்புக்கள்
சலனம் வலைத்தளத்தில் விமர்சனம்
# மண் (திரைப்படம்)



**மண்** திரைப்படம் இந்திய, இலங்கை, ஜேர்மனி, இங்கிலாந்து போன்ற நாடுகளில் வாழும் தமிழர்களின் கூட்டுத் தயாரிப்பில் வெளிவந்த தமிழ்த் திரைப்படமாகும். இத்திரைப்படத்தினை ஆர்.புதியவன் இயக்கியுள்ளார்.  

## துணுக்குகள்
- இத்திரைப்படம் வெளியிடப்பட்ட முதன் நாளில் சுமார் 700 மக்கள் கண்டுகளித்தனர் என்பது குறிப்பிடத்தக்கது.
# யுனிவேர்சல் சோல்ட்யர் (1992 திரைப்படம்)



**யுனிவேர்சல் சோல்ட்யர்** (Universal Soldier )இத்திரைப்படம் 1992 ஆம் ஆண்டு வெளி வந்த ஆங்கிலத் திரைப்படமாகும்.ஹாலிவுட்டின் அதிரடி நாயகனான ஜான் கிலௌட் வான் டாமின் நடிப்பில் வெளிவந்த இந்த விஞ்ஞானக் கற்பனைக் கதையான இத்திரைப்படம் சி.டி.எஸ்(CDS) தொழில் நுட்பத்தில் வெளியிடப்பட்ட இறுதித் திரைப்படமாகும்.
# சார் மாறியும் சாரா மாறியும்

ஒரு மாறியின் பெறுமானம் பிற மாறி அல்லது மாறிகளில் சார்ந்து இருக்கும்பொழுது அதை **சார் மாறி** (dependent variable) எனலாம். ஒரு சோதனையில் மாறியின் பெறுமானம் எப்படி வேறு மாறிகளில் சார்ந்து இருக்கின்றது என்பதை ஆய்வதே நோக்கமாகும்.  

ஒரு மாறியின் பெறுமானம் பிற மாறிகளை சாராமல் அல்லது கட்டுப்படுத்தப்படாமல் இருக்கும் பொழுது அதை **சாரா மாறி** (independent variable) எனலாம். ஒரு சோதனையில் சாரா மாறி மாறும்பொழுது அதனுடன் தொடர்புடைய சார் மாறி எப்படி மாறும் என்று அவதனாக்கப்படும்.
# ஆட்களம் (கணிதம்)

கணிதத்தில் ஒரு செயலி (சார்பு) அதன் தன்மை காரணமாக ஒரு வரையறை செய்யப்பட்ட சாரா மாறிகளையே கொண்டிருக்கும். எடுத்துக்காட்டாக <math>f(x)=1/x</math> என்ற செயலியை கருதுக. அச்செயலி பூச்சியம் தவிர்ந்த ஏனைய மெய்யெண்களில் எல்லாம் வரையறை செய்யப்பட்டுள்ளது. எந்த ஒரு செயலிக்கும் அதன் சாரா மாறிகள் எடுக்கக்கூடிய பெறுமானங்களின் வரையறை அச்செயலியின் **ஆட்களம்** (*Domain*) ஆகும்.  

## வரையறைகள்

ஒரு சார்பு *f*:*X*→*Y* கொடுக்கப்பட்டதாகக்கொள்வோம். இங்கு *f* இனுடைய உள்ளீடுகளின் கணம் * X*. இதற்கு *f* இன் **ஆட்களம்** எனப்பெயர். வெளியீடுகள் எந்த கணத்தில் போய்ச்சேருகிறதோ அந்த கணம் *Y*. அதற்கு *இணையாட்களம்* எனப்பெயர். வெளியீடுகளின் கணம் வீச்சு எனப்படும். f இன் வீச்சு , இணையாட்களம் Y இன் உட்கணமாகும். எப்பொழுது f இன் வீச்சு Y ஆகவே இருக்கிறதோ அப்பொழுது f ஒரு முழுக்கோப்பு அல்லது முழுச்சார்பு எனப்படும்.  

சரியான முறையில் வரையறுக்கப்பட்ட ஒரு சார்பு ஆட்களத்திலுள்ள ஒவ்வொரு உறுப்பையும் இணையாட்களத்திலுள்ள ஒரு உறுப்புக்குக்கொண்டு செல்லவேண்டும்.  

: *f*(*x*) = 1/*x*  

என்ற சார்பு *f*(0) க்கு ஒரு மதிப்பையும் கொடுக்கமுடியாது. அதனால் ** R** அதன் ஆட்களமாக இருக்கமுடியாது. இந்தமாதிரி சூழ்நிலையை இரண்டுவிதமாகக் கையாளலாம்.  

ஒன்று, சார்பின் ஆட்களத்தை **R**\{0} என்று விதித்து விடலாம்.  

அல்லது, இரண்டாவது வகையாக, *f*(0) வை தனிப்படியாக வரையறுத்து இந்த 'ஒழுக்கை' அடைத்துவிடலாம். அதாவது,  

: *f*(*x*) = 1/*x*, *x* ≠ 0  
: *f*(0) = 0,  

என்று *f* இன் வரையறையிலேயே விதித்துவிட்டால், அப்பொழுது *f* எல்லா மெய்யெண்களிலும் வரையறுக்கப்பட்டதாக ஆகிவிடுகிறது. f இன் ஆட்களத்தை இப்பொழுது **R** என்றே கொள்ளலாம்.  

எந்த சார்பும் அதன் ஆட்களத்தின் ஒரு உட்கணத்திற்கு கட்டுப்படுத்தப்படலாம்.  

:*g*&nbsp;:&nbsp;*A*&nbsp;→&nbsp;*B*  

என்ற சார்பை **A** இன் ஒரு உட்கணம் *S* க்கு கட்டுப்படுத்தப்பட்டால், அது  

*g*&nbsp;|<sub>*S*</sub>&nbsp;:&nbsp;*S* →&nbsp;*B*.  

என்று குறிக்கப்படும்.  

## வகுதிக்கோட்பாடு
வகுதிக்கோட்பாட்டில் (*Category theory*) சார்புகளுக்கு பதில் அமைவியங்கள் (*morphisms*) பேசப்படுகின்றன. அமைவியங்கள் என்பவை ஒரு பொருளிலிருந்து இன்னொன்றுக்குப் போகும் அம்புக்குறிகளே. அப்பொழுது ஒரு அமைவியத்தின் ஆட்சி அந்த அம்புக்குறிகள் எங்கு தொடங்குகின்றனவோ அந்தப் பொருள் தான்.
# கேம்ஸ்பொட் இணையத்தளம்

**கேம்ஸ்பொட்** இணையத்தளம் (Gamespot) நிகழ்பட ஆட்டங்களைப்பற்றிய பல உள்ளடக்கங்களையும் பலதரப்பட்ட தகவல்களையும் கொண்ட பயனுள்ள இணையத்தளமாகும்.மேலும் புதிய பயனர்கள் தங்களுக்கு பிடித்தமான நிகழ்பட ஆட்டங்களைப்பற்றிய புள்ளிகளை வழங்கி அவ்விளையாட்டினை பிரபலமாக்கச் செய்யலாம்.  

## சிறப்பான விடயங்கள்
- புதிதாக வரும் மற்றும் வரப்போகும் நிகழ்பட ஆட்டங்களின் விபரங்களை ஒளி,மற்றும் படத் தொகுப்புகள் மூலம் பார்க்கலாம்.
- குறிப்பிட்ட நிகழ்பட ஆட்டத்தை நாம் வாங்குவதற்கு முன்னரே இவ்விணையத் தள நிர்வாகிகள் அவ்விளையாட்டிற்கு வழங்கியிருக்கும் புள்ளி விபரங்களைப் பார்த்து அவ்விளையாட்டின் குறை நிறைகளைத் தெரிந்து கொள்ளலாம்.

## வெளியிணைப்புகள்
-
# ஐ. எம். டி. பி இணையத்தளம்


**ஐ. எம். டி. பி** (*IMDb*) இவ்விணையத்தளம் ஆனது உலக திரைப்படங்களினைப் பற்றிய அனைத்துத் தகவல்களையும் வழங்கும் தளமாக விளங்குகின்றது. மேலும் இவ்விணையத்தளத்தினை இலவசமாகப் பயனர் பகுதியை ஏற்படுத்திக் கொள்ள வாய்ப்புகளும் உண்டு. உலகளவில் திரைப்படங்களிற்காகப் பார்க்கப்படும் தளங்களில் இத்தளம் முதலிடத்தில் இருப்பது குறிப்பிடத்தக்கது. மிகப் பெரிய பட விநியோக நிறுவனங்களான பாராமவுண்ட், யுனிவெர்சல், பாக்ஸ் பிக்சர்ஸ், வார்னர் ப்ரதர்ஸ், கொலம்பியா பிக்சர்ஸ் போன்றவை தங்களது படங்களைப் பற்றி அவர்களே தகவல்களை இந்த தரவுத் தளத்தில் உள்ளீடு செய்வார்கள்.  

சிறிய படங்கள் பற்றிய தகவல்களை, பார்வையாளர்களும் ரசிகர்களும் உள்ளீடு செய்யலாம். ஆனால் நீங்கள் அந்தப் படத்தின் புகைப்படங்கள், டிரைலர்களை தரவேற்ற விரும்பினால் கட்டணம் செலுத்த வேண்டும். மேலும் படத்தைப் பற்றிய ஆதாரபூர்வமான தகவல்களையும் தர வேண்டும்.  

## சிறப்பான விஷயங்கள்
புதிதாகப் பயனர் கணக்கை ஏற்படுத்திய பின்னர்:  
- நமக்குப் பிடித்தமான திரைப்படங்களின் புள்ளிகளை நாமே விரும்பியபடி வழங்கலாம்.இவ்வாறு நாம் வழங்கும் புள்ளிகள் கணக்கெடுக்கப்பட்டு அத்திரைப்படத்தினை உலகத்தின் பல பாகங்களிலும் உள்ள மக்களால் வரவேற்கப்படுமாறு செய்யலாம்.மேலும் அவ்வாறு செய்வதன் மூலம் நமக்கு சிறந்த திரைப்படமாகத் தோன்றும் திரைப்படங்கள் உலக மக்களாலும் ரசிக்கப்படலாம்.
- நாம் இதுவரை காலங்களும் பார்த்து ரசித்த திரைப்படங்களினை ஒரு பட்டியலாகச் சேகரித்து பின்னர் நமது விருப்பத்திற்கேற்றாற் போல புள்ளிகளை வழங்கலாம்.
- மேலும் நாம் பார்த்த படங்களின் விமர்சனங்களையும் எழுதலாம்.

## பிற விபரங்கள்
சர்வதேச சந்தைப்படுத்துதலை இந்தத் தளம், மறைமுகமாக உறுதிப்படுத்துகிறது. படம் வெளியான சில ஆண்டுகள் கழித்தும் படங்களின் இறுவட்டு விற்பனையை, தனது தாய் தளமான அமேஸான் மூலம் ஊக்குவிக்கிறது அல்லது இறுவட்டு வாடகைக் கடைகளைப் பற்றிய தகவல்களும் உள்ளடங்கியுள்ளன.
# தூக்கான்


**தூக்கான்** அல்லது **பேரலகுப் பறவை** (இலத்தீன் பெயர்:Ramphastidae) என்பது வெப்ப மண்டல அமெரிக்காவில் வசிக்கும் பறவைகளைக் கொண்ட ஒரு குடும்பமாகும். இப்பறவைக் குடும்பத்தின் பறவைகள் கண்ணைக் கவரும் அழகிய நிறங்களைக் கொண்ட மிகப்பெரிய அலகுடன் இருக்கின்றன. இக்குடும்பம் 5 பேரினங்களும் 40 இனங்களையும் கொண்டது. டுப்பி மொழியிலிருந்து இப்பெயர் மருவி வருகின்றது.  

நடு அமெரிக்கா, தென் அமெரிக்காவின் வடபுறம் வெப்ப மண்டல அமெரிக்கா எனப்படுகின்றது. இப்பறவை நிலத்தில் வாழும் குயிலும் பறவை இனத்தைச் சேர்ந்தது. உயிரினவியலில் இப்பறவை ராம்ஃபாசிட்டிடே (Ramphastidae) என்னும் பறவையின உட்பிரிவைச் சேர்ந்தது. ஏறத்தாழ 41 உள் இனங்கள் உள்ளன. இவற்றில் சுமார் 21 இனம் கொலம்பியா நாட்டிலும், சுமார் 17 இனங்கள் பிரேசில், வெனிசூலா, ஈக்வெடார் போன்ற நாடுகளில் வாழ்கின்றன.  

இப் பேரலகுப் பறவையின் உடல் 18 முதல் 63 செ.மீ நீளம் கொண்டிருக்கும். இப்பறவையின் மிகப்பெரிய அலகு கருப்பு, நீலம், பச்சை, சிவப்பு, மஞ்சள், பழுப்பு ஆகிய நிறங்களில் இருக்கலாம். அலகு பார்ப்பதற்குப் மிகப்பெரிதாக இருந்தாலும், அதிகக் கனம் கொண்டதன்று. ஏனெனில், அதில் நிறைய காற்றறைகள் உள்ளன. இப்பறவையின் கழுத்து சிறியதாகவும், மிகப்பெரிய அலகுக்கு ஏற்றாற்போல தலையின் அலுகுப்புறம் பெரியதாகவும் இருக்கிறது. இதன் கால்கள் குட்டையாகவும் வலிமை உடையதாகவும் இருக்கின்றன. இப்பறவையின் நாக்கு குறுகிய அகலம் உடையதாகவும் நீளமாகவும் இருக்கிறது. ஆண்பறவையும் பெண் பறவையும் ஒரே நிறம் கொண்டதாக இருக்கின்றன.  

தூக்கான் பறவைகள் பழந்தின்னிப் பறவைகள் எனினும் சிறு பூச்சிகளையும், சிறு பல்லி போன்ற ஊர்வன விலங்குகளையும் உண்ணும். மரக்கிளைகளிலும், மரப்பொந்துகளிலும் கூடுகட்டி வாழ்கின்றன. இப்பறவைகள் அதிகம் இறைச்சல் எழுப்புகின்றன. உறங்கும்போது தம் தலையை முதுகுப்புறம் திருப்பி, தன் பெரிய அலகை தன் முதுகின் நடுவில் வைத்து உறங்குகின்றன. ஆண்டுக்கு ஒருமுறைதான் ஆணும் பெண்ணும் சேர்கின்றன. முட்டையிடும்போது பெரும்பாலும் 2-4 முட்டைகள்தான் இடுகின்றன. முட்டையில் இருந்து சுமார் 15 நாட்களில் குஞ்சு பொரித்தவுடன் அக்குஞ்சுகள் உடலில் தூவி ஏதும் இல்லாமல் இருக்கின்றன. பேரலகுப் பறவையின் குஞ்சுகள் சுமார் 8 கிழமைகள் (வாரங்கள்) கூட்டில் இருக்கின்றன. ஆண்பறவையும் பெண்பறவையும் குஞ்சு வளர்ப்பில் பங்குகொள்கின்றன. பேரலகுப் பறவைகள் பிறந்த நிலப்பகுதியிலேயே தம் வாழ்நாளைக் கழிக்கின்றன. சிறு கூட்டமாக (தொகுதியாக) வாழ்கின்றன. நெடுந்தொலைவு வலசையாகப் போவதில்லை.  
, கொலம்பியா நாடுகளில் காணப்படும் பழுப்புக் கீழ்த்தாடை தூக்கான் (அல்லது) சுவெயின்சன் தூக்கான்]]  
## தூக்கான் பறவைக்கு ஏன் இவ்வளவு பெரிய அலகு?

ஏன் இப் பறவைக்கு இவ்வளவு பெரிய அலகு உள்ளது என்று பல நூற்றாண்டுகளாக அறிவியலாளர்கள் வியந்து வந்தனர். ஆனால் அண்மையில் இதற்கான விடை கிடைத்துள்ளது. தூக்கான் பறவைகளிலேயே மிகப்பெரிய அலகு கொண்ட *ராம்ஃபசுட்டோசு தோக்கோ* (Ramphastos toco) என்னும் பறவையை சில ஆய்வாளர்கள் அகச்சிவப்புக் கதிர்படம் எடுத்து எப்படித் தன் உடல் வெப்பத்தை அலகின் வழியாக வெளியேற்றுகின்றது என்று கண்டுபிடித்தனர். இப்பறவைகளுக்கு வியர்வை வழியாக வெப்பத்தை வெளியேற்றும் இயக்கம் இல்லாதாதால், வெப்பம் அதிகரிக்கும்போது அலகுப்பகுதிக்கு குருதி ஓட்டத்தை அதிகரிப்பதால் வெப்பத்தை திறம்பட வெளியேற்றுகின்றது. சூழ் வெப்பநிலையைப் பொருத்தும், பறவையின் நடவடிக்கையைப் பொருத்தும் இப்பறவை தன் அலகு வழியாக 5% முதல் 100% நெருக்கமாக வெப்பத்தை வெளியேற்ற வல்லது. தூக்கான் அலகுகளில் உள்ள குருதிக்குழாய்கள் அதன் வெப்பத்தைத் திறம்பட வெளியேற்ற அமைந்துள்ளது போல இதுவரை ஆய்வுக்குள்ளான வேறு எந்தப் பறவைவைக்கும் இல்லை.
# ராமப்பிரியா

**ராமப்பிரியா** கருநாடக இசை முறையில் 52வது மேளகர்த்தா அல்லது ஜனக இராகமாகும். இந்த மேளத்தில் பிறக்கும் **ரமாமனோகரி** அசம்பூர்ண மேளபத்ததியில் 52வது மேளமாக விளங்குகிறது.  

## இலக்கணம்

| அவரோகணம்: | ஸ் நி<sub>2</sub> த<sub>2</sub> ப ம<sub>2</sub> க<sub>3</sub> ரி<sub>1</sub> ஸ | } |
| --- | --- | --- |
- *பிரம்ம* என்றழைக்கப் படும் 9வது வட்டத்தில் (சக்கரத்தில்) 4 வது இராகம்.
- இந்த இராகத்தில் ஷட்ஜம், சுத்த ரிஷபம் (ரி<sub>1</sub>), அந்தர காந்தாரம் (க<sub>3</sub>), பிரதி மத்திமம் (ம<sub>2</sub>), பஞ்சமம், சதுஸ்ருதி தைவதம் (த<sub>2</sub>), கைசிகி நிஷாதம் (நி<sub>2</sub>) ஆகிய சுரங்கள் வருகின்றன.

## சிறப்பு அம்சங்கள்
- பிரத்தியாகத கமகம் இந்த இராகத்திற்கு அழகைக் கொடுக்கிறது.
- கருணைச் சுவையை வெளிப் படுத்தும் இராகம். எப்பொழுதும் பாடலாம்.
- 16வது மேளமாகிய சக்ரவாகம் இந்த இராகத்தின் நேர் பிரதி மத்திம மேளம் ஆகும்.
- இதன் முறையே கிரக பேதத்தின் வழியாக ஒரு மேளகர்த்தா இராகத்தையும் கொடுக்காது (மூர்ச்சனாகாரக மேளம் அல்ல).

## உருப்படிகள்
| கிருதி | *சந்தேகமுனு* | தியாகராஜர் | ஆதி |  |
| --- | --- | --- | --- | --- |
| கிருதி | *ஸ்மராம் யகம்* | முத்துசாமி தீட்சிதர் | ரூபகம் |  |
| கிருதி | தூக்கிய பாதத்தின் | முத்துத் தாண்டவர் | ரூபகம் |  |
| கிருதி | சாமிசதா | கோடீஸ்வர ஐயர் | ஆதி |  |
| கிருதி | எந்நாவில் சிறிதும் | பாபநாசம் சிவன் | ஆதி | } |

## ஜன்ய இராகங்கள்
ராமப்பிரியாவின் ஜன்ய இராகங்கள் இவை.  

- ரீதிச்சந்திரிக்கா
- சுதிப்பிரியா
- சிறீகரி
- சிந்தாமணி
- ரக்திமார்க்கிணி
- கன்கணாலங்கரி
- தபஸ்வினி
- சீமந்தனிப்பிரியா
- பாடலாம்பரி
- விசுபதி

- Morning raga, *The Hindu* (ஜனவரி 31, 2014)
# மங்கை


**மேஜர் மங்கை** (16 டிசம்பர், 1965 - 19 செப்டம்பர், 1994; வடமராட்சி, கிழக்கு யாழ்ப்பாணம்) எனும் இயக்கப்பெயர் கொண்ட **கணபதிப்பிள்ளை புவனேஷ்வரி** தமிழீழ விடுதலைப் புலிகளில் ஒரு முக்கிய உறுப்பினராக இருந்தவர்.  

19-09-1994 அன்று மன்னார் கற்பிட்டிக் கடலில் சிறீலங்கா கடற்படையினரின் 'சாகரவர்த்தனா' போர்க்கப்பல் மீதான கரும்புலித் தாக்குதலில் கொல்லப்பட்டார்.
# தமிழக வரலாற்றுக் காலக்கோடு



அகழாய்வில் பொ.மு. 20 ஆம் நூற்றாண்டு மதிக்கத்தக்க இரும்பு கலன்கள்]]  

## வரலாற்றுக்கு முற்பட்ட தமிழகம்
;குறிப்பு *கீழ் குறிக்கப்பட்ட தழும்பழி என்பது கீழைப்பழங்கற்கால ஆயுதங்களில் தழும்புரி ஆயுதங்களுக்கு மிகவும் பிந்தியவை. அதனால் தமிழகத்தில் கீழைப்பழங்கற்கால தொடக்கம்20 லட்சம் ஆண்டுகளுக்கு முன்னும் செல்லலாம். ஆனால் அதில் மேலதிக ஆய்வுகள் செய்யப்பட வேண்டியுள்ளது.*  
- சுமார் கிமு. **15,10,000** - **50,000** - தமிழ்நாட்டின் அத்திரம்பாக்கத்தில் தழும்பழி கீழைப் பழைய கற்காலம்.
- சுமார் கி.மு. **50,000 - 20,000** - தமிழ்நாட்டின் சுற்றுப்புற மாநிலங்களில் மத்தியப் பழைய கற்காலம். மேலைப் பழைய கற்காலம்.
- சுமார் கி.மு. **10,000 - 2,000** - தமிழ்நாட்டின் திருநெல்வேலியில் இடைக்கற்காலம்.

== கி.மு. 2000 ===  
- சிந்துவெளிப் பண்பாடு

## கி.மு. 500 - கி.மு. 300
- இடைச் சங்க காலம்

## கி.மு. 300 - கி.பி. 300 ?
- சங்க காலம்

## கி.பி. 300 - கி.பி. 550
- களப்பிரர், :en:Kalabhras

## கி.பி. 300 - கி.பி. 900?
- பல்வர் :en:Pallava

## கி.பி. 848 - கி.பி. 1279
- சோழர்

## கி.பி. 1216 - கி.பி. 1345
- பாண்டியர்?? :en:Pandyan Kingdom

## கி.பி. 1300 - கி.பி. 300
- நாயக்கர் ஆட்சி :en:Vijayanagara Empire

## கி.பி. 1650 - கி.பி. 1850
- :en:British East India Company

## கி.பி. 1850 - கி.பி. 1947
- Direct British Rule

## கி.பி. 1947 - கி.பி. 2006
- Indian Federation
- தமிழகம்
# செய்வினை (சடங்கு)


**செய்வினை** என்பது பழங்காலந்தொட்டு இலங்கை,கேரளா மற்றும் உலகின் பல பாகங்களிலும் ஒரு மனித சக்தியினை இன்னொருவரின் பூசை முறையினால் கட்டுப்படுத்தப்படும் செயலாக அழைக்கப்படுகின்றது. இதன் தோற்றம் மற்றும் இதனைச் சார்ந்த நிகழ்வுகள் பலராலும் இன்றளவும் உண்மையென ஏற்றுக்கொள்ள முடியாத நிலையாகவே உள்ளது. இச்செய்வினை செய்யும் முறையினைப் பலர் உணமையெனவும் சிலர் செய்வினையை ஒரு மூட நம்பிக்கை எனவும் கூறுவர். இருப்பினும் செய்வினை எனப்படுவது மனிதர் ஒருவரின் சாதகக் குறிப்பின்படி அவருக்குப் பகையாக உள்ள கோள்களிற்குப் பலமுறைகள் பூசை செய்வதால் ஏற்படும் பின் விளைவுகளே ஆகும்.
# பிளேஸ்டேசன்


**பிளேஸ்டேசன்** (**Playstation**)நிகழ்பட ஆட்ட இயந்திரம் 1990 ஆம் ஆண்டு சோனி நிறுவனத்தின் கணிணிப் பொழுதுபோக்கு குழுவின் தயாரிப்பில் வெளிவந்த இயந்திரமாகும். இவ்வியந்திரத்தின் வெளியீட்டைத் தொடர்ந்து சோனி நிறுவனம் தயாரித்த போக்கெட்ஸ்டேசன், பிளேஸ்டேசன் 2, பிளேஸ்டேசன் 3 போன்ற இயந்திரங்களை சோனி நிறுவனத்தினால் பல வருடங்கள் கழித்து வெளியிடப்பட்டது.பிளேஸ்டேசன் ஒன் என பெருவாரியாக அழைக்கப்படும் இவ்வியந்திரம் உலகின் பல பாகங்களிலும் உள்ள மக்களின் வரவேற்பைப் பெற்றது. மார்ச் 2005 ஆம் ஆண்டின் கணிப்பின்படி அதிகளவு மக்களால் வாங்கப்பட்ட நிகழ்பட ஆட்ட இயந்திரமாக விளங்குகின்றது பிளேஸ்டேசன். மார்ச்,2005 ஆம் ஆண்டின் கணிப்பின்படி சுமார் 100.49 மில்லியன் இயந்திரங்கள் இதுவரை விற்பனையாகி உள்ளது குறிப்பிடத்தக்கது. மேலும் 2001 ஆம் ஆண்டு சோனி நிறுவனம் வெளியிட்ட அறிக்கையின்படி அமெரிக்க வீடுகளில் மூன்றில் ஒரு வீட்டினுள் வாழ்பவர்களால் இவ்வியந்திரம் உபயோகிக்கப்படுவது என்பதத் தெரிவித்தது குறிப்பிடத்தக்கது.  

## வெளியிணைப்புகள்
- பிளேஸ்டேசன் இணையத்தளம்